09/05/2011 | Administración LocalMunicipal
Cambre
Bases convocatoria de bolsas para deportistas do Concello de Cambre para o ano 2011

A corporación municipal en Pleno, en sesión ordinaria de data 28 de abril de 2011, aprobou as bases da convocatoria de bolsas para deportistas do Concello de Cambre para o ano 2011. O prazo para presentar as solicitudes comezará o día seguinte ao da publicación destas bases no Boletín Oficial da Provincia e rematará o 16 de xuño de 2011. A continuación, transcríbese integramente o texto das citadas bases: O obxecto da presente convocatoria é estabelecer os criterios e o procedemento para a concesión de bolsas a deportistas de nivel do Concello de Cambre, de acordo cos principios de obxectividade, concorrencia e publicidade coa intención de fomentar o deporte de nivel entre os veciños do municipio. Estas axudas serán compatíbeis con outras axudas, públicas ou privadas, que se concedan para a mesma finalidade. A dotación total da presente convocatoria é de 12.000,00 euros, con cargo á aplicación orzamentaria 2011/341/48907, cun límite máximo por bolseiro de 1.200,00 euros. Poderán participar nesta convocatoria os deportistas do concello de Cambre que reúnan os seguintes requisitos: 1.- Ter a idade mínima de trece anos cumpridos no ano da solicitude.2.- Estar empadroado no Concello de Cambre cunha antigüidade de, polo menos, catro anos consecutivos, no momento da solicitude.3.- Estar en posesión de licenza deportiva, vixente no momento da convocatoria e expedida pola federación deportiva correspondente.4.- Acreditar nivel deportivo na especialidade, polo menos, o ano anterior ao da solicitude, e ter proxección nas previsións de futuro.5.- Non estar incurso en ningún dos supostos de incapacidade ou incompatibilidade para obter a condición de beneficiario de subvencións (artigo 13 da Lei 38/2003, do 17 de novembro, xeral de subvencións). As solicitudes de bolsas presentaranse no Rexistro Xeral do concello, no modelo normalizado, que se facilitará neste rexistro ou na sección de deportes, e no que constará: 1. Solicitude da subvención segundo modelo normalizado.2. Resumo do historial deportivo, obtido durante o ano 2010, no que haberá de constar as participacións e os resultados máis importantes obtidos en competicións autonómicas, nacionais ou internacionais, con especificación de datas, lugar e nivel de competición; este historial haberá de vir dilixenciado co visto e prace da Federación deportiva correspondente en documento orixinal.3. Proxecto deportivo, a desenvolver durante o ano 2011, no que se incluirá necesariamente: 3.1.- Detalle das competicions as que se pretende asistir no 2011, expresando a sua denominacion, data, lugar, número e duración das competicións.3.2.- Nivel da competición (nacional, internacional). 3.3.- Categoría da competición (absoluta, previa a absoluta.). 3.4.- Orzamento de gastos e ingresos estimados da tempada.4. Copia da licenza federativa para a tempada 2011.5. Autorización do bolseiro para que o Concello de Cambre poida solicitarlle datos á axencia tributaria relativos ao cumprimento das súas obrigas tributarias.6. Declaración xurada de estar ao corrente coas súas obrigas tributarias e coa Seguridade Social.7. Xustificante do Padrón Municipal no que conste a data de alta.8. Certificado dun número de conta corrente do que sexa titular o solicitante. A sección de deportes revisará os expedientes de solicitudes e verificará que conteñan a documentación esixida. Se resulta que a documentación está incompleta ou defectuosa, requiriráselle ao solicitante para que no prazo de DEZ días a partir da data de notificación, achegue a documentación necesaria ou corrixa os defectos observados, facéndolle saber que, no caso de incumprimento, se entendera que desiste da súa solicitude. O prazo para a presentación de solicitudes será dende o día seguinte ao da publicación das presentes bases no boletín oficial da provincia ata o 16 de xuño de 2011. De forma excepcional poderanse admitir solicitudes fóra deste prazo cando concorra algún dos seguintes supostos: 1.- O deportista solicitante acceda a probas de nivel (nacionais ou internacionais) por clasificación en probas menores logo do prazo de solicitude.2.- O deportista solicitante sexa seleccionado durante a tempada para probas de nivel (nacionais ou internacionais) despois do prazo de solicitude. E- Comisión de avaliación: As solicitudes das bolsas serán estudadas e valoradas por unha comisión de avaliación que estará formada por: Presidente: Alcalde ou persoa en quen delegue Secretaria: Secretaria xeral do concello ou funcionario en quen delegue Vogais: Concelleiro delegado da Área de Deportes Interventora do concello ou funcionario en quen delegue Persoal da concellaría de Deportes Previamente á concesión, comprobarase de oficio que os posíbeis bolseiros non teñen débedas tributarias pendentes. Tramitaranse en réxime de concorrencia competitiva, e resolverá o outorgamento das bolsas o concelleiro delegado da área de Economía, Facenda, Educación e Deportes logo da proposta da comisión de avaliación segundo os seguintes criterios: 1.- Proxecto deportivo para a presente tempada (nivel, categoría e número de competicións): ata 35 puntos.2.- Implantación e importancia da modalidade deportiva no eido nacional: ata 20 puntos.3.- Resultados obtidos na tempada anterior á da solicitude: ata 20 puntos.4.- Achega económica propia para o desenvolvemento do proxecto/ competición: ata 20 puntos.5.- Outros méritos que valorará a comisión (convocatoria oficial coa selección española da especialidade no ano da solicitude, estancia en centros de rendemento deportivo no ano da solicitude. ): ata 5 puntos.1.- Realizar o proxecto deportivo obxecto da bolsa, é dicir, ter competido, no ano da convocatoria, en eventos/probas deportivas de relevancia nacional ou internacional organizados ou recoñecidos polas respectivas federacións e sempre que este acceso sexa por selección, por clasificación directa en probas menores ou por acreditar unha marca mínima.2.- Sinalar a súa condición de bolseiro deste programa nas competicións ou actividades nas que participe, e facer constar de maneira visíbel o escudo e lenda “Concello de Cambre”. 3.- Acreditar o cumprimento da finalidade para a que se concede a axuda, coa presentación da seguinte documentación xustificativa: · Memoria da tempada e dos resultados obtidos. · Certificación da Federación deportiva correspondente, acreditativa da participación nas probas e da clasificación obtida, no que consten as datas e lugar da súa realizacion. · Documentación acreditativa da publicidade do Concello de Cambre nas competicións obxecto da convocatoria (fotos, prensa, vídeo.). · Relación detallada das subvencións ou axudas obtidas doutras Administracións Públicas ou entidades privadas para o mesmo obxecto ou ben, declaración de non ter outras axudas ou subvencións públicas ou privadas para o mesmo obxecto. · Relación dos gastos da actividade, con identificación do emisor da factura e número de documento, concepto, importe, data de emisión e data de pagamento. En particular terase en conta as seguintes regras: ¨ Se consideran gastos subvencionabeis aqueles que sen lugar a dúbidas respondan á natureza da actividade deportiva subvencionada. ¨ Non se admitirán facturas de bebidas alcohólicas, tabaco ou calquera outro produto considerado lesivo para a saúde. ¨ Nas viaxes que se realicen por mor da actividade e competicións, admitiranse como gastos subvencionables os de desprazamento, aloxamento e os de alimentacion. ¨ Cando o gasto xustificativo se presente a través de liquidacións por indemnizacións en concepto de desprazamentos efectados, deberá aportarse certificado federativo ou certificado do club, segundo o caso, acreditativo da relacion entre as datas dos desprazamentos efectuados e as actividades deportivas ou competicions. · Facturas orixinais ou copias debidamente compulsadas referidas a gastos efectuados no exercicio 2011. As facturas deberán especificar de forma detallada, o número e características dos servizos prestados ou do material adquirido, prezos unitarios así como calquera outra información que facilite a comprobación de que estes documentos se axustan ao obxecto da subvención. Non se admitiran como xustificante de gasto, as facturas nas que non se detallen os anteditos aspectos. No momento da súa presentación, antes de facer a fotocopia, sobre o orixinal deberá extenderse dilixencia na que se faga constar que a factura foi utilizada como xustificante de gastos para a obtención dunha subvención do Concello de Cambre.4.- Someterse ás actuacións de comprobación do concello e ás de control financeiro que lle corresponde á intervención municipal.5.- Comunicarlle ao concello, tan pronto como se coñeza, a concesión doutras subvencións concorrentes por parte doutras administracións ou entidades privadas para a mesma finalidade.6.- Participar en actividades ou campañas de difusión/promoción do deporte que poida realizar a Concellaría de Deportes. O incumprimento dalgunha destas obrigas poderase resolver coa suspensión do pagamento ou coa apertura do expediente de reintegro da subvención indebidamente percibida. A resolución da concesión das bolsas dictarase nun prazo máximo de tres meses dende a finalización do prazo de solicitude, e procederase a dar publicidade no taboleiro de anuncios e na páxina web do concello (www.cambre.org), así como á notificación individual aos beneficiarios, nun prazo máximo dun mes dende a data da resolución. Os bolseiros deberán xustificar a realización do proxecto deportivo mediante a presentación, no rexistro de entrada, da documentación conforme ao apartado G.3. das presentes bases. Para aqueles deportistas que non cumpran na súa totalide, o proxecto deportivo por mor de lesión derivada da práctica deportiva, entenderase cumprida a finalidade básica da subvención, aboándose un máximo do 40% da subvención concedida, previa valoración da concellería de Deportes. O prazo de presentación da xustificación comezará a contar dende o día seguinte ao da comunicación da concesión da bolsa, e rematará o 15 de novembro de 2011. Vista a documentación xustificativa presentada, o órgano competente valorará se se cumpriu a finalidade da subvención e proporá que se efectúe o aboamento. A renuncia á bolsa por forza maior, deberá comunicárselle ao concello tan pronto como se produza. O importe da bolsa concedida en ningún caso poderá ser de tal contía que en concorrencia con subvencións ou axudas doutras Administracións Públicas ou entidades privadas supere o custo da actividade. En tal caso reducirase a aportación municipal de forma proporcional. Para o non previsto nesta convocatoria, será de aplicación o disposto na Lei 38/2003, do 17 de novembro, xeral de subvencións, Lei 9/2007 do 13 de xuño de subvencións de Galicia e as súas disposicións de desenvolvemento, así como as bases de execución do orzamento xeral do Concello de Cambre. Cambre 2 de maio de 2011 O alcalde P. D. (R. A. 4/02/2010) Jaime Manuel López Lisnier